EkBass/fiwiki-20250220-pages-articles huggingface dataset:
Kamateró

Kamateró (; ) on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Καματερού, Dimotikí Enótita Kamateroú) ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 28 361 (vuonna 2011). Kamateró sijaitsee noin yhdeksän kilometriä Ateenan keskustasta pohjoiseen ja se on käytännössä Ateenan esikaupunki. Kamateró oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágioi Anárgyroi-Kamaterón kunnaksi yhdessä Ágioi Anárgyroin kanssa, jolloin se muuttui yhdeksi Ágioi Anárgyroi-Kamaterón kunnan kunnallisyksiköistä. == Lähteet == Luokka:Ágioi Anárgyroi-Kamateró Luokka:Attikan entiset kunnat Luokka:Attikan kaupungit
Keratsíni

Keratsíni (; ) on Kreikan kaupunki sekä samanniminen Keratsíni-Drapetsónan kunnan kunnallisyksikkö (Δημοτική Ενότητα Κερατσινίου, Dimotikí Enótita Keratsiniou) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 77 077 (vuonna 2011). Keratsíni on Keratsíni- Drapetsónan kunnan kuntakeskus. Keratsíni sijaitsee noin 10 kilometriä Ateenan keskustasta länteen ja se on Pireuksen ja samalla Ateenan esikaupunkialuetta. Keratsíni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Keratsíni-Drapetsónan kunnaksi yhdessä Drapetsónan kanssa. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Keratsíni-Drapetsóna
Aina mun pitää

Aina mun pitää on Pertti Kurikan Nimipäivät -yhtyeen single, joka julkaistiin 13. tammikuuta 2015 digitaalisena maxina, ja 30. tammikuuta 2015 7" vinyylinä.. Single on yhtyeen ensimmäinen julkaisu Sony Music Finlandin kautta. Kappaleiden tekoon ovat osallistuneet Kari Aallon ja Pertti Kurikan lisäksi myös Sami Helle ja Toni Välitalo. Sovitus taas on Kalle Pajamaan ja Teuvo Merkkiniemen käsialaa. == Aina mun pitää -kappale == Pertti Kurikan Nimipäivät voitti ”Aina mun pitää” -kappaleellaan vuoden 2015 Uuden Musiikin Kilpailun ja pääsi edustamaan Suomea Wienin euroviisuissa. Se on euroviisuhistorian lyhin musiikkikappale. Brittiläinen The Independent -lehti noteerasi verkkosivuillaan yhtyeen osallistumisen kilpailuun. Lehden mukaan yhtye haluaa euroviisuihin herättääkseen tietoutta Downin oireyhtymästä. Yhtyeen jäsenet uskovat lisäksi euroviisuesiintymisen tuovan tukea ohjelmille, jotka auttavat mielenterveysongelmista kärsiviä. Kappaleesta on julkaistu internetissä monia cover-versioita toteutettuna eri musiikkityylein, kuten EDM, iskelmä, akustinen ja black metal.http://nyt.fi/a1305935827067 Kappale on käännetty englanniksiPertti Kurikan Nimipäivät -laulaja käänsi viisubiisin englanniksi , MTV3, 3.3.2015 ja latinaksiAina mun pitää on latinaksi Semper debeo, Yle, 8.5.2015. Euroviisuissa kappale ei edennyt finaaliin, vaan jäi kilpailun ensimmäisessä semifinaalissa viimeiselle sijalle saaden 13 pistettä.http://www.iltalehti.fi/euroviisut2015/2015051919721063_bm.shtml Myöhemmin paljastetun äänijakauman mukaan kappale oli semifinaalissa yleisöäänten kymmenes ja tuomariäänten viimeinen. == Kappaleet == # # # ==Lähteet== Luokka:Pertti Kurikan Nimipäivien kappaleet Luokka:Suomen euroviisuedustuskappaleet Luokka:Vuoden 2015 euroviisuedustuskappaleet
Mándra

Mándra () on Kreikan kaupunki sekä samanniminen Mándra-Eidyllían kunnan kunnallisyksikkö (Δημοτική Ενότητα Μάνδρας, Dimotikí Enótita Mándras) ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 12 888 ja varsinaisen Mándran kaupungin väkiluku 11 327 (vuonna 2011). Mándra on Mándra-Eidyllían kunnan kuntakeskus. Mándran kaupunki sijaitsee noin 23 kilometriä Ateenan keskustasta luoteeseen ja noin viisi kilometriä luoteeseen Elefsínasta. Mándra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythrésin, Oinóin ja Vílian kanssa, jolloin se muuttui uuden kunnan kunnallisyksiköksi. == Kunnallisyksikön osat == Mándran kunnallisyksikkö muodostuu seuraavista kylistä, kaupungeista tai muista asutuksista: Kylä, kaupunki tai muu asutus Väkiluku (2011) Ágios Charálampos 6 Ágios Geórgios 69 Ágios Sotíras 488 Diódia 116 Léfka 28 Loútsa 0 Mándra 11 327 Pyhittäjä Meletioksen luostari (Moní Osíou Meletíou) 20 Néa Zoí 518 Palaiochóri 190 Pournári 92 Théa 34 Yhteensä: 12 888 == Lähteet == Luokka:Attikan entiset kunnat Luokka:Attikan kaupungit Luokka:Mándra-Eidyllía
Mantíneia

Mantíneia (; virallisesti Δημοτική Ενότητα Μαντινείας, Dimotikí Enótita Mantineías) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2 114 (vuonna 2011). Mantíneia on perinyt nimensä antiikin ajan Mantineian kaupungilta, joka sijaitsi sen alueella. Mantíneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Skirítidan, Tegéan ja Valtétsin kanssa. == Kunnallisyksikön osat == Mantíneian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Artemísio Artemísio 304 Kápsas Kápsas 389 Loukás Loukás 340 Miliá 86 Nestáni Miléa 182 Gorgoepíkooksen luostari (Moní Gorgoepikóou) 1 Nestáni 486 Pikérnis Pikérnis 92 Ságkas Ságkas 125 Simiádes Néos Kardarás 13 Simiádes 96 Yhteensä: 2 114 == Lähteet == Luokka:Peloponnesoksen entiset kunnat Luokka:Trípoli
Melíssia

Melíssia () on Kreikan kaupunki sekä samanniminen Pentélin kunnan kunnallisyksikkö (Δημοτική Ενότητα Μελισσίων, Dimotikí Enótita Melissíon) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 22 741 (vuonna 2011). Melíssia on Pentélin kunnan kuntakeskus. Melíssia sijaitsee Pentelikon-vuoren juurella noin 13 kilometriä Ateenan keskustasta koilliseen. Melíssia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pentélin kuntaan yhdessä Néa Pentélin kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Pentéli
Meneméni

Meneméni () on Kreikan kaupunki sekä samanniminen Ampelókipoi-Meneménin kunnan kunnallisyksikkö (Δημοτική Ενότητα Μενεμένης, Dimotikí Enótita Menemenis ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 14 746 (vuonna 2011). Meneméni sijaitsee noin neljä kilometriä Thessalonikin keskustasta luoteeseen ja se on käytännössä Thessalonikin esikaupunki. Meneméni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ampelókipoi-Meneménin kunnaksi yhdessä Ampelókipoin kanssa, jolloin se muuttui uuden kunnan kunnallisyksiköksi. == Lähteet == Luokka:Ampelókipoi-Meneméni Luokka:Keski-Makedonian entiset kunnat Luokka:Keski-Makedonian kaupungit
Moscháto

Moscháto (; ) on Kreikan kaupunki sekä samanniminen Moscháto-Távroksen kunnan kunnallisyksikkö (Δημοτική Ενότητα Μοσχάτου, Dimotikí Enótita Moschátou) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25 441 (vuonna 2011). Moscháto on Moscháto-Távroksen kunnan kuntakeskus. Moscháto sijaitsee Saroninlahden rannalla Kallithéan ja Pireuksen kaupunkien välissä noin kuusi kilometriä Ateenan keskustasta lounaaseen ja se on käytännössä Ateenan esikaupunki. Kaupungissa sijaitsee Moscháton metroasema. Moscháto oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Moscháto-Távroksen kunnaksi yhdessä Távroksen kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Moscháto-Távros
Abdulaziz Hamsal

Abdulaziz Hamsal (s. 1. maaliskuuta 1987) on saudiarabialainen jalkapalloilija, joka edustaa Saudi-Arabian Valioliigassa pelaavaa Najran SC:tä. Oikeajalkainen Hamsal on pelipaikaltaan hyökkääjä. Hamsal on edustanut koko uransa Najran SC:tä. Hän liittyi seuraan vuonna 2009 22-vuotiaana. Enimmillään hän on pelannut kaudessa 20 ottelua kaudella 2013–2014 ja tehnyt kaksi maalia kaudella 2008–2009. Hamsal on vain 155 senttimetriä pitkä. Näin ollen hän on yksi maailman lyhimmistä ammattilaispelaajista ja EA Sportsin suositun FIFA-pelisarjan lyhyin nykyisistä pelaajista. Hamsal painaa 50 kilogrammaa. == Lähteet == * * http://nr.soccerway.com/players/abdulaziz--- mbarak-al-hamsal/67043/ * http://sofifa.com/player/147696-abdulaziz-hamsal Luokka:Saudiarabialaiset jalkapalloilijat Luokka:Vuonna 1987 syntyneet Luokka:Elävät henkilöt
Néa Alikarnassós

Néa Alikarnassós () on Kreikan kaupunki sekä samanniminen Iraklionin kunnan kunnallisyksikkö (Δημοτική Ενότητα Νέας Αλικαρνασσού, Dimotikí Enótita Néas Alikarnassoú) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 14 635 ja varsinaisen Néa Alikarnassóksen kaupungin väkiluku 12 925 (vuonna 2011). Néa Alikarnassóksen kaupunki sijaitsee Kreetan saaren pohjoisrannikolla aivan Iraklionin kaupungin itäpuolella ja se on käytännössä Iraklionin esikaupunkialuetta. Kaupungin nimi, ”Uusi Halikarnassos”, viittaa Vähä- Aasiassa sijainneeseen Halikarnassoksen kaupunkiin. Néa Alikarnassós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Palianín ja Témenoksen kanssa, jolloin se muuttui uuden kunnan kunnallisyksiköksi. Iraklionin kansainvälinen lentoasema sijaitsee kunnallisyksikön alueella aivan Néa Alikarnassóksen kaupungin itäpuolella. == Kunnallisyksikön osat == Néa Alikarnassóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kallithéa Kallithéa 734 Karterós 459 Prassás 412 Néa Alikarnassós Ágios Ioánnis 105 Néa Alikarnassós 12 925 Yhteensä: 14 635 == Lähteet == == Aiheesta muualla == Luokka:Iraklion Luokka:Kreetan entiset kunnat Luokka:Kreetan kaupungit
KDM Olfert Fischer (F355)

KDM Olfert Fischer (runkonumero F355) oli Tanskan laivaston Niels Juel -luokan korvetti. == Valmistus == Alus tilattiin Aalborg Yard Limitediltä, missä köli laskettiin 29. marraskuuta 1978. Se laskettiin vesille 10. toukokuuta 1979 ja valmistui 29. helmikuuta 1980.Gardiner, Robert s. 77 == Palvelus == Alus teki 1984 laivastovierailut Portugaliin. Syyskuusta 1990 syyskuuhun 1991 se osallistui Irakin vastaisiin sotatoimiin operaatio Farawayssa. Se kuului Naton pysyvään Atlantille sijoitettuun laivasto-osastoon huhtikuusta kesäkuuhun 1992, heinäkuusta lokakuuhun 1994 ja huhtikuusta kesäkuuhun 1995.navalhistory.dk Aluksella aloitettiin palveluksesta poiston valmistelut 18. elokuuta 2009. ==Lähteet== * === Viitteet === Luokka:Niels Juel -luokan korvetit
Néa Erythraía

Néa Erythraía () on Kreikan kaupunki sekä samanniminen Kifisián kunnan kunnallisyksikkö (Δημοτική Ενότητα Νέας Ερυθραίας, Dimotikí Enótita Néas Erythraías) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17 379 (vuonna 2011). Néa Erythraía sijaitsee noin 15 kilometriä Ateenan keskustasta koilliseen. Kaupungin nimi, ”Uusi Erythraia”, viittaa Vähässä-Aasiassa sijainneeseen Erythrain kaupunkiin. Néa Erythraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kifisián kuntaan yhdessä Ekálin kanssa, jolloin se muuttui uuden kunnan kunnallisyksiköksi. == Lähteet == Luokka:Attikan entiset kunnat Luokka:Attikan kaupungit Luokka:Kifisiá
Néa Filadélfeia

Néa Filadélfeia () on Kreikan kaupunki sekä samanniminen Filadélfeia- Chalkidónan kunnan kunnallisyksikkö (Δημοτική Ενότητα Νέας Φιλαδέλφειας, Dimotikí Enótita Néas Filadélfeias) ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25 734 (vuonna 2011). Néa Filadélfeia on Filadélfeia-Chalkidónan kunnan kuntakeskus. pienoiskuva|vasen|Néa Filadélfeian kaupunkia. Néa Filadélfeia sijaitsee noin kuusi kilometriä Ateenan keskustasta pohjoiseen ja se on käytännössä Ateenan esikaupunki. Kaupungin nimi, ”Uusi Filadélfeia”, viittaa Vähässä-Aasiassa sijainneeseen Filadelfeian kaupunkiin. Néa Filadélfeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Filadélfeia-Chalkidónan kunnaksi yhdessä Néa Chalkidónan kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Filadélfeia-Chalkidóna
KDM Peter Tordenskiold (F356)

KDM Peter Tordenskiold (runkonumero F356) oli Tanskan laivaston Niels Juel -luokan korvetti. == Valmistus == Alus tilattiin Aalborg Yard Limitediltä, missä köli laskettiin 5. joulukuuta 1979. Se laskettiin vesille 30. huhtikuuta 1980 ja valmistui 30. maaliskuuta 1981.Gardiner, Robert s. 77 == Palvelus == Alus teki laivastovierailun Gibraltarille huhtikuussa ja Portugaliin toukokuussa 1989 sekä lokakuussa 1990 Trondheimiin Tordenskioldin syntymän 300-vuotis juhlallisuuksiin. Se kuului Naton pysyvään Atlantille sijoitettuun laivasto-osastoon syyskuusta lokakuuhun 1993 ja huhtikuusta heinäkuuhun 1994, joiden aikana alus osallistui Jugoslavian vastaisen saarron valvontaan.navalhistory.dk Alus oli UNIFILin laivasto-osastossa Libanonin rannikolla huhtikuusta heinäkuuhun 2008. Sillä aloitettiin palveluksesta poisto valmistelut 18. elokuuta 2009. ==Lähteet== * === Viitteet === Luokka:Niels Juel -luokan korvetit
Néa Ionía (Magnesia)

Néa Ionía () on Kreikan kaupunki sekä samanniminen Vóloksen kunnan kunnallisyksikkö (Δημοτική Ενότητα Νέας Ιωνίας, Dimotikí Enótita Néas Ionías) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 33 815 ja varsinaisen Néa Ionían kaupungin väkiluku 32 661 (vuonna 2011). Néa Ionía sijaitsee vain noin kilometrin Vóloksen keskustasta luoteeseen ja se on käytännössä Vóloksen esikaupunki. Kaupungin nimi tarkoittaa "Uutta Jooniaa". Nimi viittaa nykyisin Turkille kuuluvaan alueeseen, josta muutti Kreikkaan paljon etnistä kreikkalaista väestöä 1920-luvulla osana Kreikan ja Turkin väestönvaihtoa. Néa Ionía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Makrinítsan, Néa Anchíaloksen ja Portarián kanssa, jolloin se muuttui yhdeksi Vóloksen kunnan kunnallisyksiköistä. == Kunnallisyksikön osat == Néa Ionían kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Glafyrá Glafyrá 237 Néa Ionía Fytóko 132 Klíma 52 Melissátika 733 Néa Ionía 32 661 Yhteensä: 33 815 == Lähteet == == Aiheesta muualla == * Δημοτική Ενότητα Νέας Ιωνίας. Δἠμος Βόλου. Luokka:Thessalian entiset kunnat Luokka:Thessalian kaupungit Luokka:Vólos
Néa Mákri

Néa Mákri () on Kreikan kaupunki sekä samanniminen Marathónaksen kunnan kunnallisyksikkö (Δημοτική Ενότητα Νέας Μάκρης, Dimotikí Enótita Néas Mákris) ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 16 670 ja varsinaisen Néa Mákrin kaupungin väkiluku 15 554 (vuonna 2011). Néa Mákri sijaitsee Attikan itärannikolla Petaliónlahden rannalla. Kaupungin nimi, ”Uusi Mákri”, viittaa Vähän-Aasian nykyisin Turkille kuuluvaan Mákrin eli Makren alueeseen, josta muutti alueelle paljon etnistä kreikkalaista väestöä 1920-luvulla osana Kreikan ja Turkin väestönvaihtoa. Néa Mákrin kaupunginosia ovat muun muassa Ágios Andréas, Agía Marína, Anatolí, Erythrós, Livísi, Máti, Váltos ja Zoumpéri. Néa Mákri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Varnávaksen kanssa, jolloin se muuttui uuden kunnan kunnallisyksiköksi. Kaupunki ja erityisesti Mátin kaupunginosa kärsivät suuria tuhoja vuoden 2018 maastopaloissa. == Kunnallisyksikön osat == Néa Mákrin kunnallisyksikkö muodostuu seuraavista kylistä, kaupungeista tai muista asutuksista: Kylä, kaupunki tai muu asutus Väkiluku (2011) Néa Mákri 15 554 Néos Voutzás 1 116 Yhteensä: 16 670 == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Marathónas
Om Yun-chol

Om Yun-chol (s. 18. marraskuuta 1991 Pohjois-Hamgyŏng) on pohjoiskorealainen painonnostaja ja olympiavoittaja. Hän kilpailee 56-kiloisissa. Om voitti olympiakultaa Lontoon kesäolympialaisista 2012 omassa sarjassaan nostettuaan yhteistuloksen 293 kilogrammaa. Rio de Janeirossa 2016 hän saavutti samassa sarjassa olympiahopeaa. Om on myös kaksinkertainen maailmanmestari vuosilta 2013 ja 2014. Aasian kisoista Om on saavuttanut yhden kultamitalin vuodelta 2014 Incheonista ja Aasian-mestaruuskilpailuista niin ikään yhden kullan vuodelta 2013 Astanasta. Hän on osallistunut urallaan kaksiin kesäolympialaisiin. Om on 152 senttimetriä pitkä ja painaa 56 kilogrammaa. == Lähteet == * http://www.sports-reference.com/olympics/athletes/om/om-yun- chol-1.html Luokka:Pohjoiskorealaiset painonnostajat Luokka:Pohjoiskorealaiset olympiavoittajat Luokka:Vuonna 1991 syntyneet Luokka:Elävät henkilöt
Níkaia (Attika)

Níkaia () on Kreikan kaupunki sekä samanniminen Níkaia-Ágios Ioánnis Réntin kunnan kunnallisyksikkö (Δημοτική Ενότητα Νίκαιας, Dimotikí Enótita Níkaias) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 89 380 (vuonna 2011). Níkaia on Níkaia-Ágios Ioánnis Réntin kunnan kuntakeskus. Níkaia on väkiluvultaan Kreikan 11. suurin kaupunki. Se sijaitsee noin kahdeksan kilometriä Ateenan keskustasta länteen ja se on Pireuksen ja samalla Ateenan esikaupunki. Kaupungin aikaisempi nimi oli Néa Kokkiniá (Νέα Κοκκινιά). Nimi muutettiin Níkaiaksi vuonna 1940. Nimi viittaa Vähän-Aasian Nikaiaan, josta muutti Kreikkaan 1920-luvulla paljon kreikkalaista väestöä osana Kreikan ja Turkin väestönvaihtoa. Kaupungissa sijaitsee Níkaian metroasema. Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntin kunnaksi yhdessä Ágios Ioánnis Réntin kanssa. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Níkaia-Ágios Ioánnis Rénti
Yannick Bisson

Yannick D. Bisson (s. 16. toukokuuta 1969 Montréal) on kanadalainen näyttelijä, joka tunnetaan parhaiten nimiroolistaan sarjassa Murdochin murhamysteerit. Bisson on näytellyt 13-vuotiaasta asti. Hänen ensimmäisiä merkittäviä roolejaan olivat roolit elokuvissa Keltanokat (Rookies, 1990), Nothing Too Good for a Cowboy (1998) ja Sue Thomas, FBI (2002). Vuonna 2008 Bisson sai pääroolin ylikonstaapeli William Murdochina CBC:n tuottamassa dekkarisarjassa Murdochin murhamysteerit. Suomessa sarjaa alettiin näyttää Yle TV1:sellä vuonna 2014. Bisson on naimisissa ja hänellä on kolme tytärtä, Brianna, Dominique ja Mikaela. Tyttäristä kaksi, Brianna ja Dominique ovat esittäneet pientä roolia Murdochin murhamysteereissä. == Lähteet == ==Aiheesta muualla== * Luokka:Kanadalaiset näyttelijät Luokka:Vuonna 1969 syntyneet Luokka:Elävät henkilöt
Pohjois-Kaukasian levottomuudet

Pohjois-Kaukasian levottomuudet olivat sarja väkivaltaisia levottomuuksia Venäjän hallinnon ja islamistien sekä muiden kapinallisten välillä Pohjois- Kaukasiassa. Islamistit julistivat alueelle oman valtion, Kaukasian emiraatin. Levottomuudet olivat jatkoa toisen Tšetšenian sodan aikaisille kahakoille. Niiden painopiste on tosin siirtynyt Tšetšeniasta Dagestaniin. Alueen paikallisilla sotaherroilla oli paljon valtaa, ja alueen lukuisten etnisten ryhmien väliset jännitykset ja Venäjä-vastaisuus syventivät konfliktia. Kaukasialaiset kapinalliset olivat tehneet useita terrori-iskuja eripuolilla Venäjää. Levottomuuksissa kuolleiden määrää on vaikea arvioida, mutta yksinään vuonna 2010 kuolleita arvioitiin olevan 1 710. ==Lähteet== Luokka:Toinen Tšetšenian sota Luokka:Konfliktit Luokka:Pohjois-Kaukasian federaatiopiiri Luokka:Venäjän federaation historia
Kyrre Haugen Sydness

Kyrre Haugen Sydness (s. 15. joulukuuta 1972 Bergen) on norjalainen näyttelijä. Hänen yksi ensimmäisistä merkittävistä rooleistaan oli vuonna 2008 elokuvassa Max Manus ja hän on myöhemmin esiintynyt muun muassa Jo Nesbøn kirjaan perustuvassa elokuvassa Headhunters (2011). Sydness näytteli 2000-luvulla useassa Unni Lindellin rikoskomisario Cato Isaksenista kertovien kirjojen televisioversioissa sivuhahmoa nimeltä Roger Høibakk. Vuonna 2011 hän näytteli norjalaista satuhahmoa Kapteeni Sapelihammasta televisiosarjassa Kapteeni Sapelihammas - merten kuningas (Kaptein Sabeltann - Kongen på havet). Hän on esittäny hahmoa myös vuoden 2014 elokuvassa Kaptein Sabeltann og skatten i Lama Rama ja Kristiansandin eläintarhan esityksissä. Sydness esitti suursijoittaja Thomas Aunea draamakomedia-televisiosarja Lilyhammerin ensimmäisellä ja toisella tuotantokaudella. Vuodesta 2014 vuoteen 2016 Sydness esitti pääroolia, komisario Viggo Lustia draamasarjassa Kuudes aisti. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2001 Mongoland Mongoland Kyrre 2003 Kvinnen i mitt liv Kvinnen i mitt liv Fredrik 2008 Max Manus Max Manus Jens Christian Hauge 2008 Lønsj Lønsj Odd 2009 Vegas Vegas Roger 2010 Mørke sjeler Mørke sjeler Richard Askestad 2010 Pax Pax Erik 2010 Jouluksi kotiin Hjem til jul Hroar 2011 Headhunters Headhunters Lander 2014 Kaptein Sabeltann og skatten i Lama Rama Kaptein Sabeltann og skatten i Lama Rama Kapteeni Sapelihammas 2014 Verden venter Verden venter ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2004 Skolen Skolen Hans 5 jaksoa 2004–2005 Seks som oss Seks som oss Tobias Lønn 4 jaksoa 2005 Drømmefangeren Drømmefangeren Roger Høibakk Minisarja 2005 Slangebæreren Slangebæreren Roger Høibakk Minisarja 2007 Størst av alt Størst av alt Jens 6 jaksoa 2007 Nattsøsteren Nattsøsteren Roger Høibakk Minisarja 2008 Sørgekåpen Sørgekåpen Roger Høibakk Minisarja 2008 Varg Veum: Koira haudattuna Varg Veum: Begravde hunde Einar Bergene Televisioelokuva 2008–2009 Honningfellen Honningfellen Roger Høibakk 3 jaksoa 2012–2013 Lilyhammer Lilyhammer Thomas Aune 5 jaksoa 2014–2016 Kuudes aisti Det tredje øyet Viggo Lust 20 jaksoa == Lähteet == ==Aiheesta muualla== * Luokka:Norjalaiset näyttelijät Luokka:Vuonna 1972 syntyneet Luokka:Elävät henkilöt
Suomen euroviisukarsinta 1991

Suomen euroviisukarsinta 1991 oli kilpailu, jossa valittiin Suomen edustaja vuoden 1991 Eurovision laulukilpailuun. Kilpailu pidettiin kolmen edellisen vuoden tavoin avoimen sävellyskilpailun ja kutsukilpailun yhdistelmänä. Avoimeen sävellyskilpailuun saatiin 414 kappaletta, minkä lisäksi Yleisradio kutsui suomalaissäveltäjiä kilpailuun ja Musiikkikustantajat ry:ltä oli myös pyydetty kappaleita. Saaduista ehdotuksista kymmenen parasta valittiin karsinnan finaaliin. Kyseessä oli viimeinen TV1:n Viihdetoimituksen järjestämä euroviisukarsinta ennen sen sulauttamista Taideohjelmien linjaan. Vuonna 1991 tuli kuluneeksi 30 vuotta siitä, kun Suomi osallistui euroviisuihin ensimmäistä kertaa ja mahdollisesti tästä syystä karsintafinaali pidettiin suurempana kuin koskaan aiemmin. Finaali pidettiin lauantaina 2. maaliskuuta 8000 katsojaa vetäneessä Typhoon-hallissa Turussa ja televisioitiin suorana YLE TV1:ssä kello 19.10–20.30.http://www.hs.fi/radiotelevisio/art-2000003050233.html Pelkkä euroviisukarsinnan finaali ei kuitenkaan riittänyt niin suuren yleisön täyttämistä, joten karsintafinaalin jälkeen paikalla oli määrä pitää Jerry Lee Lewisin konsertti. Finaali-iltana suorassa lähetyksessä jouduttiin kuitenkin ilmoittamaan, että Lewis oli joutunut perumaan konsertin sairautensa vuoksi. Voittajan valitsi asiantuntijaraati. Finaalia seurasi televisiosta 1 464 000 katsojaa.Asko Murtomäki: Finland 12 points! - Suomen euroviisut. Kustannusyhtiö Teos 2007, s. 162; ISBN 978-951-851-106-2 ==Tulos== Sija Esittäjä Kappale Lauluntekijä(t) Pisteet 1\. Kaija Kärkinen Hullu yö Ile Kallio (säv.), Jukka Välimaa (san.) 109 p. 2\. Samuli Edelmann Peggy Jarmo Nikku (säv.), Hector (san.) 95 p. 3\. Riki Sorsa Viimeinen tie Hans Sjöblom (säv. & san.) 91 p. 4\. Kirka Taivas ja maa Kisu Jernström (säv.), Kassu Halonen (säv.), Vexi Salmi (san.) 88 p. 5\. Arja Koriseva Enkelin silmin Matti Puurtinen (säv.), Turkka Mali (san.) 67 p. 6\. Nina Moberg Kuinka voisinkaan Jokke Seppälä (säv.), Hector (san.) 64 p. 7\. Clifters I love you Jiri Nikkinen (säv.), Jaana Rinne (san.) 51 p. 8\. Arja Koriseva Molto presto Jukka Vuolle (säv. & san.) 49 p. 9\. Anna Hanski Elämän haitari Ilpo Murtojärvi (säv.), Jukka Alihanka (san.) 36 p. 10\. Jake Voutilainen & Mervi Hiltunen Kauneimmat lauseet Jake Voutilainen (säv.), Hector (san.) 30 p. ===Pistetaulukko=== Sävelmä Tarleena Sammalkorpi Harri Merilahti Aiju Ahlakorpi Tommi Liuhala Meiju Suvas Tapio Sihvonen Oona Tuomi Asko Murtomäki Jarmo Vanhapelto Tina Pettersson Ossi Runne Yhteensä Viimeinen tie 4 8 8 7 7 10 12 12 7 8 8 91 Elämän haitari 3 2 2 4 1 6 1 3 8 4 2 36 Kauneimmat lauseet 2 1 1 6 3 3 4 1 1 3 5 30 Enkelin silmin 4 3 4 7 6 5 5 10 10 6 7 67 Peggy 12 10 12 12 10 8 8 8 8 3 4 95 Hullu yö 10 12 10 8 8 12 10 7 12 10 10 109 I love you 8 6 7 5 4 4 8 2 3 2 2 51 Kuinka voisinkaan 4 7 6 6 6 5 6 6 4 7 7 64 Taivas ja maa 6 5 5 10 12 8 7 5 6 12 12 88 Molto presto 4 1 3 4 4 6 5 4 3 5 10 49 == Lähteet == == Aiheesta muualla== *Koko karsintafinaali Ylen Elävässä arkistossa * Luokka:Suomen euroviisukarsinnat Luokka:Eurovision laulukilpailu 1991
Luca Matteotti

Luca Matteotti (s. 14. lokakuuta 1989 Aosta) on italialainen lumilautailija. Matteotti kilpailee lumilautakrossissa. Seuratasolla hän edustaa CS Esercitoa. Matteotti voitti MM-kultaa vuoden 2015 MM-kisoissa Itävallan Kreischbergissä. Vuoden 2014 talviolympialaisissa Sotšissa Matteotti oli kuudes. Maailmancupissa Matteotti kilpaili ensimmäistä kertaa vuonna 2008 ja on voittanut yhden osakilpailun, vuonna 2010 Lech am Arlbergissa. Matteotti on 175 senttimetriä pitkä ja painaa 59 kilogrammaa. == Lähteet == * http://www.sports-reference.com/olympics/athletes/ma/luca-matteotti-1.html Luokka:Italialaiset lumilautailijat Luokka:Vuonna 1989 syntyneet Luokka:Elävät henkilöt
Vakoojien silta

Vakoojien silta () on vuonna 2015 ensi-iltansa saanut Steven Spielbergin ohjaama ja tuottama historiallinen jännityselokuva. Elokuva kertoo kylmän sodan vuoden 1960 U-2-välikohtauksesta Yhdysvaltojen ja Neuvostoliiton välillä. Sen nimi viittaa Itä-Saksan ja Länsi-Berliinin rajalla sijainneeseen Glienicken siltaan, jossa kylmän sodan aikana suoritettiin kiinni jääneiden vakoojien vaihtoja. Elokuvan miespääosaa näyttelee Tom Hanks. Elokuva tunnettiin aiemmin työnimellä St. James Place. Elokuva oli ehdolla kuudessa kategoriassa vuoden 2016 Oscar-gaalassa: paras elokuva, miessivuosa (Mark Rylance), alkuperäinen käsikirjoitus (Matt Charman ja Coenin veljekset), musiikki (Thomas Newman), äänitys ja lavastus. Rylance voitti Oscarin parhaasta miessivuosasta. == Näyttelijät == ==Lähteet== Luokka:Steven Spielbergin ohjaamat elokuvat Luokka:Steven Spielbergin tuottamat elokuvat Luokka:Vuoden 2015 yhdysvaltalaiset elokuvat Luokka:Yhdysvaltalaiset historialliset elokuvat Luokka:Poliittiset trillerit Luokka:Vakoiluelokuvat Luokka:Kylmä sota Luokka:Parhaan miessivuosan Oscar-palkinnon saaneet elokuvat Luokka:BAFTA Film Award -palkitut elokuvat
Rolf Thesleff

Rolf Thesleff (28. toukokuuta 1878 Kuopio – 16. elokuuta 1938 Kööpenhamina) oli suomalainen filosofian tohtori ja diplomaatti.Kuka kukin oli Viitattu 22.4.2021. ==Henkilöhistoria== Thesleffin vanhemmat olivat ylijohtaja Alexander August Thesleff ja Emilia Mathilda Sanmark. Hän pääsi ylioppilaaksi 1897 Helsingin suomalaisesta normaalilyseosta ja opiskeli Helsingin yliopistossa, valmistuen filosofian kandidaatiksi 1902, maisteriksi 1904 ja lisensiaatiksi 1907, jolloin hän myös väitteli filosofian tohtoriksi. Thesleff oli luotonvälitystoimiston osakkaana ja omistajana Helsingissä 1907–1912, Helsingin yliopiston agraaripolitiikan ylimääräisenä opettajana 1912–1919 sekä Suomen senaatin kulkulaitostoimituskunnan esittelijäsihteerinä 1918–1919. Hän siirtyi sitten ulkoasiainhallinnon palvelukseen ja oli lähettiläänä Oslossa 1919–1925 ja 1930–1933, Roomassa 1925–1930 sekä viimeksi Kööpenhaminassa 1934–1938. Thesleff oli aatelissäädyssä edustaja valtiopäivillä 1905–1906. Thesleff oli naimisissa vuodesta 1903 filosofian maisteri, kirjailija Greta von Frenckellin kanssa. Taidemaalari Ellen Thesleff oli Rolf Thesleffin sisar. == Teoksia == * Studier i aktiv sparbankspolitik, väitöskirja. Helsingfors 1907 * Den finska penningemarknaden 1879-1903 : ekonomisk undersökning. Amos Anderson, Helsingfors 1909 * Essai d'appréciation de l'impôt foncier en Finlande. Travaux de la Société de science agricole de Finlande; Fasc. 9. Société de science agricole de Finlande, Helsingfors 1917 == Lähteet == Luokka:Suomalaiset diplomaatit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1878 syntyneet Luokka:Vuonna 1938 kuolleet
Boom Clap

Boom Clap on brittiläisen laulaja-lauluntekijä Charli XCX:n ensimmäinen single elokuvan Tähtiin kirjoitettu virhe soundtrack-albumilta sekä XCX:n toiselta, Sucker-studioalbumilta. Kappale sijoittui Britannian singlelistan kuudennelle sekä Yhdysvaltain Billboard Hot 100 -listan kahdeksannelle sijalle ja saavutti Mainstream Top 40-listan kärjen. Kappale pääsi kymmenen parhaan joukkoon myös Australiassa, Kanadassa, Uudessa-Seelannissa, Irlannissa ja Italiassa. Kappale on saatavilla ladattavana sisältönä pelissä Just Dance 2015. ==Lähteet== Luokka:Vuoden 2014 kappaleet Luokka:Charli XCX:n kappaleet
Sakari Laitinen

Eero Matti Sakari Laitinen (31. joulukuuta 1937 Pyhäselkä – 21. marraskuuta 2015 HelsinkiKuolinilmoitus, Helsingin Sanomat 12.12.2015 s. C 24 (syntymäpaikka huom.)) oli suomalainen arkkitehti ja kuvataiteilija. Laitinen kirjoitti ylioppilaaksi Helsingin lyseosta 1956 ja valmistui arkkitehdiksi Teknillisestä korkeakoulusta 1967.Diplomi-insinöörit ja arkkitehdit 2011: A–L, s. 748. Tekniikan Akateemisten Liitto TEK ym., Helsinki 2011. Opiskeluaikanaan hän toimi Teekkari-lehden graafisena suunnittelijana ja työskenteli muun muassa Alvar Aallon arkkitehtitoimistossa, jossa hän osallistui Helsingin keskustasuunnitelman laatimiseen. Vuosina 1966–1973 Laitinen työskenteli Espoon kaupungin asemakaavaosaston arkkitehtina ja sai suunnitella Iivisniemen lähiön asemakaavan sekä alustavan suunnitelman Kivenlahden aluekeskukselle. Hän oli välillä virkavapaalla toimiessaan vuosina 1970–1972 luennoitsijana Haile Selassie I -yliopistossa Addis Abebassa Etiopiassa. Laitisella oli 1973–1975 yhteinen arkkitehtitoimisto Alber Filosofin ja 1975–1985 Paavo Mänttärin kanssa sekä vuodesta 1982 oma arkkitehtitoimisto. Sivutoimisesti hän oli 1967–1968 Arkkitehti-lehden toimittaja ja 1967–1976 Teknillisen korkeakoulun assistentti. Laitisen tunnettuihin töihin kuuluu Karjaalle vuonna 1976 rakennettu Karjaan-Pohjan säästöpankin rakennus, jonka hän suunnitteli yhdessä Alber Filosofin kanssa.Facta 2001 WSOY 1984 9. osa, palsta 564 Yhdessä Mänttärin kanssa hän suunnitteli 1977 valmistuneen Karjalohjan uuden kirkon. Laitinen teki Helsinkiin 1970–1990-luvuilla useita aluesuunnitelmia, kuten Malminkartanon kaupunginosan aloituskorttelin, Korkeasaaren yleissuunnitelman, Oulunkylän asemakeskuksen, Malmin asemaseudun ja Herttoniemenrannan kaupunginosan. Lisäksi hän suunnitteli eri paikkakunnille useita terveysasemia, päiväkoteja ja asuintaloja. Arkkitehdin työnsä ohella Laitinen oli kiinnostunut näyttelyiden suunnittelusta ja hän suunnitteli Mänttärin kanssa muun muassa maailmaa vuosina 1975–1979 kiertäneen Helsinki-näyttelyn. Vanhoilla päivillään Laitinen omistautui kuvataiteille. Laitisen pääosin abstrakteja maalauksia, kollaaseja ja muita töitä oli esillä näyttelysarjassa Preoccupations I–III Saksan Berliinissä, Münchenissä ja Wolfsburgissa vuosina 2013–2014.Finnischarchitecture.fi Sakke Laitinen – leikkaa ja liimaa Hullu arkkitehti -blogi 5.1.2015. Viitattu 11.10.2016. == Lähteet == Luokka:Suomalaiset arkkitehdit Luokka:Suomalaiset taidemaalarit Luokka:Vuonna 1937 syntyneet Luokka:Vuonna 2015 kuolleet
Marras (romaani)

Marras on Sami Lopakan esikoisromaani, joka ilmestyi tammikuussa 2014. Sen kustansi Like. Romaani on julkaistu sidottuna, nidottuna ja sähköisenä laitoksena. Romaani kertoo pohjoissuomalaisen rockyhtyeen Euroopan- kiertueesta. Tarinan päähenkilö ja kertojaminä on koti-ikävää ja lähestyvää juoppohulluutta vastaan kamppaileva yhtyeen kitaristi Hautamaa, ja muita henkilöitä ovat muun muassa yhtyetoverit Raunio, Korpisuo, Suopunki ja Maaninen. Romaani on lähtökohtaisesti fiktiivinen, mutta kirjailijan, joka on tullut tunnetuksi vuosina 1989–2005 toimineen muhoslaisen Sentenced-yhtyeen rytmikitaristina ja sanoittajana, mukaan tarinasta totta on ”kaikki ja ei mikään” ja ”enemmän kuin kukaan terve ihminen haluaisi myöntää”. Kiertue- elämän ilojen ja surujen, ystävyyden, ahdistuksen ja alkoholin lisäksi yksi kirjan teemoista on konserttipaikkakunnat ja niiden synkkä historia. Arvosteluissa Marrasta on kiitetty muun muassa ”rujon iskevästä ja häpeilemättömästä” mustasta huumoristaan ja ”suomalaisen vaikenevan miehen tuskan” kuvaamisesta. Tyyliltään sitä on verrattu Hunter S. Thompsonin ja Charles Bukowskin tuotantoon. Romaani sijoittui viidenneksi kirjabloggaajien Blogistanian Finlandia 2014 -kilpailussa. Noin vuosi Marraksen jälkeen ilmestyi Matti Riekin tietokirja Täältä pohjoiseen: Sentencedin tarina. == Lähteet == == Aiheesta muualla == * Marras Liken sivustolla Luokka:Suomalaiset romaanit Luokka:Vuoden 2014 kirjat
Toivo Laitinen

Toivo Vilho Kultimo Laitinen (25. marraskuuta 1905 Suomussalmi – 24. marraskuuta 1977 Helsinki)Kuolleita (maksullinen artikkeli) Helsingin Sanomat 27.11.1977, HS Aikakone. Viitattu 13.4.2018. oli suomalainen pappi, teologian tohtori. Hän oli puolustusvoimien kenttäpiispa vuosina 1956–1968.Facta 2001 WSOY 1984 9. osa, palsta 564 Laitinen vihittiin papiksi vuonna 1928 ja hän väitteli teologian tohtoriksi 1953. Hän toimi rajaseutupappina Kuusamossa ja vuosina 1935–1943 Puolangan kirkkoherrana. Vuosina 1943–1956 hän oli Suomen Kirkon Seurakuntatyön Keskusliiton pääsihteerinä. Laitinen osallistui talvisotaan upseerina ja oli jatkosodan aikana Kainuun ilmasuojelualuepäällikkönä sekä Itä-Karjalan miehityshallinnon tehtävissä. Hänet ylennettiin vuonna 1967 reservin majuriksi. Hän oli muun muassa Rajaseutuliiton, Agricola-seuran ja Kotimaa-lehden toimitusneuvoston puheenjohtaja. Toivo Laitisen poika oli juristi, diplomaatti ja pankinjohtaja Paavo Laitinen.Kuka kukin on 1978 : Paavo Laitinen == Julkaisut == * Armas Antila, Toivo Laitinen: Elämän lähteille : kirkkotietoa nuorille /. Helsinki : Kirjapaja, 1944. * Toivo Laitinen: Herännäisyyden käsitys kirkosta 1840-luvulla, Tekijä, 1953. Väitöskirja Helsingin yliopisto. * Aimo T. Nikolainen, Toivo Laitinen, Olavi K. Heliövaara: Jumalan vainiot. Agricola- seura, 1953 * Toivo Laitinen, Lauri Tuomi: Palvelkaa toisianne : piirteitä kristillisen rakkauden työkentältä /. Helsinki : Agricola-seura, 1950. == Lähteet == Luokka:Kenttäpiispat Luokka:Suomen evankelis-luterilaisen kirkon papit Luokka:Suomalaiset upseerit Luokka:Vuonna 1905 syntyneet Luokka:Vuonna 1977 kuolleet
Ernst Ossian Soravuo

Ernst Ossian Soravuo, sukunimi vuoteen 1926 Sandström (3. joulukuuta 1904 Viipuri – 2. lokakuuta 1994 Helsinki) oli suomalainen diplomaatti. Soravuon vanhemmat olivat agronomi Oskar Ernst Sandström (1867–1926) ja Hulda Katarina Hinkula (1870–1945). Hän pääsi ylioppilaaksi 1924 ja opiskeli Helsingin yliopistossa valmistuen filosofian kandidaatiksi 1929 ja maisteriksi 1932. Soravuo opiskeli myös Geneven yliopistossa 1925 ja teki opintomatkan Ranskaan ja Espanjaan 1927–1928. Soravuo oli ulkoasiainhallinnon palveluksessa vuodesta 1929 alkaen. Hän oli avustajana Buenos Airesin lähetystössä 1929–1931 ja Berliinin lähetystössä 1931–1932 sekä ulkoasiainministerin avustajana 1932–1933. Hän toimi jaostosihteerinä 1933–1935, lähetystösihteerinä Pariisissa 1935–1939, lähetystöneuvoksena Tukholmassa 1939–1942, ulkoasiainministeriön jaostopäällikkönä 1942–1944 ja lähetystöneuvoksena Berliinissä 1944. Hän oli Suomen edustajana Kansainvälisessä siviili- ilmailujärjestön juridisessa alakomiteassa 1935-1939. Soravuo sai lähetystöneuvoksen arvon 1937. Soravuo oli sitten ulkoasiainministeriössä 1944–1946 ja hoiti kauppapoliittisen osaston jaostopäällikön ja myöhemmin apulaisosastopäällikön tehtäviä. Hän oli lähettiläänä Buenos Airesissa 1947–1952, Santiagossa (Chile) 1948–1952, Montevideossa 1949–1952 sekä Lontoossa vuodesta 1952. Soravuo oli naimisissa vuodesta 1934 ekonomi Elsa Annikki Waldénin kanssa.Kuka kukin on 1954 (Projekt Runeberg) == Lähteet == Luokka:Suomen suurlähettiläät Luokka:Vuonna 1904 syntyneet Luokka:Vuonna 1994 kuolleet
Guillaume Gélinas

Guillaume Gélinas (s. 14. kesäkuuta 1993Guillaume Gélinas. Eliteprospects. Viitattu 8.7.2016.) on kanadalainen jääkiekkoilija, joka pelaa Minnesota Wildin organisaatiossa. Varaamaton Gelinas pelasi kaudesta 2009–2010 kauteen 2013–2014 asti QMJHL-joukkue Val-d'Or Foreursissa. Viimeisellä kaudellaan joukkueessa hän tuli palkituksi vuoden parhaalle puolustajalle annettavalla Emile Bouchard Trophylla. Gelinas teki heinäkuussa 2014 kolmen vuoden tulokassopimuksen Minnesota Wildin kanssa. Hän on sen jälkeen pelannut useita kausia AHL-joukkue Iowa Wildin riveissä. == Saavutukset == * Emile Bouchard Trophy (QMJHL:n paras puolustaja) 2013–2014 ==Lähteet== Luokka:Vuonna 1993 syntyneet Luokka:Elävät henkilöt Luokka:Kanadalaiset jääkiekkoilijat
Gustav Olofsson

Gustav Olofsson (s. 1. joulukuuta 1994) on ruotsalainen jääkiekkoilija, joka pelaa Seattle Krakenin organisaatiossa. Hän on Minnesotan toisen kierroksen varaus vuodelta 2013. Olofsson pelasi Ruotsin joukkueessa vuoden 2014 nuorten maailmanmestaruuskilpailuissa, joissa oli joukkueensa puolustajista paras pistemies. 24\. maaliskuuta 2014 yhden NCAA:ssa Colorado Collegessa pelatun kauden jälkeen Olofsson siirtyi Minnesota Wildiin kolmivuotisella kauden 2014–2015 alussa voimaan alkavalla tulokassopimuksella. Hän aloitti ammattilaisuransa Minnesotan farmijoukkue Iowa Wildissa. == Saavutukset == * USHL tulokkaiden tähdistö. * Hopeaa jääkiekon alle 20-vuotiaiden maailmanmestaruuskilpailuissa 2014. == Lähteet == Luokka:Ruotsalaiset jääkiekkoilijat Luokka:Seattle Krakenin pelaajat Luokka:Minnesota Wildin varaamat pelaajat Luokka:Vuonna 1994 syntyneet Luokka:Elävät henkilöt
Ernst Bertil Sohlberg

Ernst Bertil Sohlberg (4. kesäkuuta 1891 Hamina – 3. tammikuuta 1969 Helsinki)Kuolleita (maksullinen artikkeli) Helsingin Sanomat 8.1.1969, HS Aikakone. Viitattu 10.3.2018. oli suomalainen diplomaatti. Sohlbergin vanhemmat olivat eversti Fredrik Andreas 5ohlberg (1864–1916) ja Bertha Viktoria Richter (1864-1921). Hän pääsi ylioppilaaksi 1908 ja opiskeli Helsingin yliopistossa valmistuen lakitieteen kandidaatiksi 1916. Sohlberg sai varatuomarin arvon 1919. Sohlberg oli ulkoasiainhallinnon palveluksessa vuodesta 1919 alkaen. Hän oli ulkoministeriön 2. sihteerinä 1919, lähetystösihteerinä Kööpenhaminassa 1920–1925 ja Berliinissä 1925–1929 sekä ulkoministeriön jaostosihteerinä 1929–1931. Sohlberg toimi sitten lähetystöneuvoksena Pariisissa 1931–1935 ja Haagissa 1935–1939 sekä oli pääkonsulina Aleksandriassa 1939–1942. Hän oli disponibiliteetissa vuodesta 1942 hoitaen virkaa tekevänä ulkoasiainhallinnon virkoja. Sohlberg oli sitten Suomen va. asiainhoitajana Bratislavassa Slovakiassa 1944, ulkoministeriön jaostopäällikkönä 1946–1949, oikeudellisen osaston päällikkönä vuonna 1949, lähetystöneuvoksena Lontoossa 1949–1952 ja Bukarestissa 1952–1954. Hän sai lähetystöneuvoksen arvon 1930.Kuka kukin on 1954 (Projekt Runeberg) Diplomaattiuransa jälkeen Sohlberg oli tasavallan presidentin kanslian päällikkönä 1954–1958. Sohlberg oli naimisissa vuodesta 1916 Gerda Ingeborg Roseniuksen (s. 1893) kanssa.Geni.com : Ernst Bertil Sohlberg == Lähteet == Luokka:Suomalaiset juristit Luokka:Suomalaiset diplomaatit Luokka:Tasavallan presidentin kanslian kansliapäälliköt Luokka:Vuonna 1891 syntyneet Luokka:Vuonna 1969 kuolleet
Tyler Graovac

Tyler Graovac (s. 27. huhtikuuta 1993) on kanadalainen jääkiekkoilija, joka pelaa KHL-joukkue Admiral Vladivostokissa. Hän on Minnesota Wildin seitsemännen kierroksen varaus vuodelta 2011. == Pelaajaura == Graovac pelasi neljän kauden ajan OHL:ssä Ottawa 67’sin ja Belleville Bullsin riveissä. Hän pelasi 228 ottelua ja teki niissä 58 maalia sekä sai 72 syöttöpistettä ja istui 76 minuuttia jäähyllä. Viimeisellä kaudellaan hänet palkittiin liigan urheilijamaisimmalle pelaajalle annettavalla William Hanley Trophylla. Kaudella 2012–2013 hänet palkittiin CHL:n vuoden urheilijana. 2\. huhtikuuta 2013 Minnesota Wild kiinnitti Graovacin kolmen vuoden tulokassopimuksella. Kaudella 2014–2015, toisella ammattilaiskaudellaan Graovac debytoi NHL:ssä Minnesotan paidassa 29. joulukuuta 2014 Winnipeg Jetsiä vastaan. Heinäkuussa 2019 Graovac teki vapaana agenttina yksivuotisen sopimuksen Vancouver Canucksin kanssa. https://www.nhl.com/canucks/news/vancouver-canucks-tyler- graovac/c-308145358 Joulukuussa 2020 Graovac teki Canucksin kanssa yksivuotisen jatkosopimuksen. https://www.sportsnet.ca/nhl/article/canucks- sign-forward-tyler-graovac-one-year-deal/ == Saavutukset == * William Hanley Trophy (vuoden urheilijamaisin pelaaja) 2012–2013 * CHL:n vuoden urheilija 2012–2013 ==Lähteet== Luokka:Kanadalaiset jääkiekkoilijat Luokka:Minnesota Wildin varaamat pelaajat Luokka:Vuonna 1993 syntyneet Luokka:Elävät henkilöt
Sandy Powell

Sandy Powell OBE (s. 7. huhtikuuta 1960 Lontoo) on englantilainen puvustaja ja pukusuunnittelija. Hän on voittanut parhaan puvustuksen Oscar-palkinnon kolme kertaa: vuonna 1999 elokuvasta Rakastunut Shakespeare, vuonna 2005 elokuvasta Lentäjä ja vuonna 2010 elokuvasta Nuori Victoria. Sandy Powell on pukusuunnittelija Anthony Powellin serkku. == Filmografia == * Edward II (1991) (voitti Evening Standard British Film Award -palkinnon) * Orlando (1992) (Oscar-ehdokkuus) * The Crying Game (1992) * Veren vangit (1994) * Rob Roy (1995) * Kyyhkyn siivet (1997) (Oscar-ehdokkuus) * Velvet Goldmine (1998) (Oscar-ehdokkuus) * Rakastunut Shakespeare (1998) (voitti Oscar-palkinnon) * Jutun loppu (1999) * Matka pahuuteen (1999) * Gangs of New York (2002) (Oscar- ehdokkuus) * Kaukana taivaasta (2002) * Sylvia (2003) * Lentäjä (2004) (voitti Oscar-palkinnon) * Mrs. Henderson esittää (2005) (Oscar-ehdokkuus) * The Departed (2006) * Kuningattaren sisar (2008) * Nuori Victoria (2009) (voitti Oscar-palkinnon) * Suljettu saari (2010) * The Tempest (2010) (Oscar- ehdokkuus) * Hugo (2011) (Oscar-ehdokkuus) * The Wolf of Wall Street (2013) * Cinderella – Tuhkimon tarina (2015) (Oscar-ehdokkuus) * Carol (2015) (Oscar- ehdokkuus) * Wonderstruck (2017) * How to Talk to Girls at Parties (2017) * Maija Poppasen paluu (2018) (Oscar-ehdokkuus) * The Favourite (2018) (Oscar- ehdokkuus) * The Irishman (2019) (Oscar-ehdokkuus) == Lähteet == == Aiheesta muualla == * * Luokka:Elokuvapukusuunnittelijat Luokka:Englantilaiset henkilöt Luokka:Oscar-palkinnon saajat Luokka:Vuonna 1960 syntyneet Luokka:Elävät henkilöt
Ayman Al-Hagri

Ayman Salah Al-Hagri (; s. 3. helmikuuta 1993 Ibbhttps://nr.soccerway.com/players/aiman-saleh-abdullah-al-hagri/197304/) on jemeniläinen jalkapalloilija, pelipaikaltaan hyökkäävä keskikenttäpelaaja. Hän edustaa Bahrainin valioliigassa pelaavaa Al-Riffaa, ja on yksi harvoista ulkomailla ammatikseen pelaavista jemeniläispelaajista.http://www.thenational.ae/sport/gulf-cup/everything-you- need-to-know-about-the-2014-gulf-cup-of-nations Viitattu 19.1.2015. A-maajoukkuedebyyttinsä Jemenin maajoukkueessa Al-Hagri teki vuonna 2011. ==Lähteet== Luokka:Jemeniläiset jalkapalloilijat Luokka:Vuonna 1993 syntyneet Luokka:Elävät henkilöt
Kansas Cityn roomalaiskatolinen arkkihiippakunta

Kansas Cityn roomalaiskatolinen arkkihiippakunta () on katolisen kirkon organisaatio Kansasissa Yhdysvalloissa. Sen alueella asuu 1,3 miljoonaa henkeä, joista katolisia on 213 000\. Arkkihiippakunnaksi se korotettiin vuonna 1952. == Lähteet == Luokka:Kristinusko Kansasissa Luokka:Yhdysvaltain katoliset hiippakunnat
Sanna Pussinen

Sanna Pussinen (s. 23. lokakuuta 1967) on suomalainen aktiiviuransa lopettanut koripalloilija. Vaajakosken Terän kasvatti Pussinen edusti Tampereen Pyrintöä koko naisten SM-sarjauransa ajan, neljä kautta vuosina 1982–1986. Vuosina 1983, 1984 ja 1986 Pyrintö voitti Suomen mestaruuden ja vuonna 1983 Suomen cupin. Pussinen pelasi kaksi A- ja kaksi B-nuorten maaottelua.baskethotel.com == Saavutukset == * Suomen mestaruus 1983, 1984 ja 1986 * Suomen cup 1983 == Lähteet == * Sanna Pussinen baskethotel.com === Viitteet === Luokka:Suomalaiset koripalloilijat Luokka:Vuonna 1967 syntyneet Luokka:Elävät henkilöt
Valentin Soine

Karl Valentin Soine (sukunimi vuoteen 1909 Englund; 26. kesäkuuta 1902 Helsinki – 24. marraskuuta 1996 Helsinki) oli suomalainen hallitusneuvos ja vankeinhoitolaitoksen ylijohtaja. Soineen vanhemmat olivat kauppias Kaarlo Ilmari Soine ja Hilma Josefina Joki. Hän pääsi ylioppilaaksi 1922 ja opiskeli Helsingin yliopistossa suorittaen yleisen oikeustutkinnon 1930. Soine sai varatuomarin arvon 1933. Hän oli opiskeluaikanaan 1920-luvulla Helsingin poliisilaitoksen palveluksessa rahoittaakseen opintojaan. Soine toimi Heinäveden piirin nimismiehenä vuodesta 1931, jolloin hän muun muassa tutki Lapuan liikkeen murhaaman sosialidemokraatin Onni Happosen tapausta. Myöhemmin hän oli Mikkelin läänin poliisitarkastajana vuodesta 1935, liikkuvan poliisin komentajana vuodesta 1944 ja vankeinhoitolaitoksen ylijohtajana ja oikeusministeriön hallitusneuvoksena 1946–1969. Soineen johtajakaudella otettiin käyttöön työsiirtolajärjestelmä, aloitettiin vankeinhoidon työntekijöiden koulutus sekä lisättiin ehdollisten vankeusrangaistusten käyttöä. Soine oli Suomen valtion edustajana kansainvälisissä rikosoikeus- ja vankeinhoitokomissiossa 1946–1951, kansainvälisessä rikosoikeus- ja vankeinhoitosäätiössä vuodesta 1951 sekä YK:n rikollisuuden vastustamista ja vankeinhoitoa käsittelevässä Euroopan alueen neuvotteluryhmässä vuodesta 1951 alkaen. Soine oli naimisissa vuodesta 1929 Toini-Tellervo Kotirannan kanssa. Kuka kukin on 1954 (Projekt Runeberg)Rikosseuraamusalan koulutuskeskuksen julkaisuja : Valentin Soine - Poliisina ja vankeinhoitajana, nähtyä ja koettua viiden vuosikymmenen varrelta Vankeinhoidon ylijohtaja taisteli Tervasaaren kaupunkilaisille - Valentin Soine teki pitkän uran vankeinhoidon uudistajana, Helsingin korttelit osa 22 Metsäkauris, Helsingin Sanomat 17.12.2005 == Teoksia == * Poliisina ja vankeinhoitajana, nähtyä ja koettua viiden vuosikymmenen varrelta. Rikosseuraamusalan koulutuskeskus 2009 == Lähteet == == Aiheesta muualla == * Valentin Soineen elämäkerta Kansallisbiografiassa Luokka:Valtionlaitosten johtajat Luokka:Suomalaiset juristit Luokka:Suomalaiset poliisit Luokka:Vuonna 1902 syntyneet Luokka:Vuonna 1996 kuolleet